da fr cs da da fr he en da da it de nl da nb da da da da da da war sv da da da en de da nb da sv da nb da sv da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Blandet saft af friske bær
Da datteren og jeg forleden havde plukket bær til rødgrød, lovede jeg jo også at vi skulle lave saft. Fremgangsmåden i de fleste former for saft er forholdsvis enkel – ligeså meget vand som frugt, og derefter det halve sukker. Man kan så vælge at tilsætte forskellige former for ekstra smag, fx vanilje eller mynte (jeg er ret glad for anisisop, men det er jo de færreste, der har det i haven), eller bare lade bærrene smage igennem alene.
Problemet med at lave saft af friske bær er, at både solbær og ribs indeholder ret meget naturlig pektin (stivelse), hvilket gør saften temmelig vanskelig at sigte. Vi endte simpelthen med nærmest at mase den igennem en sigte med en grydeske. Frysning nedbryder pektinen, så det er da værd at overveje til en anden gang – lige at smide de ordnede bær i fryseren et døgns tid.
Denne saft blev nærmest grenadine-agtig, så tyk er den, med en intens smag af friske bær og vanilje.  Vi prøvede at hælde det direkte på vaniljeis, og det kan kun anbefales. Desuden er saften god at lave saftevandsis af – i en let fortyndet udgave.
1 kg blandede bær (solbær, ribs og hindbær – kun fantasien sætter grænser her)
ca. 500 g rørsukker
Ordn og skyl bærrene og kom dem i en gryde med vandet. Tilsæt den flækkede vaniljestang. Lad bærrene småkoge i 10-15 minutter. Kom en sigte over en skål og hæld bærmassen heri. Lad det dryppe et par timer – og hjælp evt. til med en ske.
Kom den sigtede saft i en gryde sammen med sukker, og lad det småkoge til sukkeret er opløst. Smag på det, og tilsæt evt. mere sukker. Hæld saften på skoldede flasker og opbevar den på køl.  Fortyndes 1 til 5.
Blandet saft af friske bær | Madbevægelsen -- danske madblogs siger:
9. juli 2011 kl. 16:15
[…] Read more: Blandet saft af friske bær […]
Blandet saft af friske bær | Blog Universet siger:
9. juli 2011 kl. 20:38
[…] er forholdsvis enkel – ligeså meget vand som frugt, og derefter det halve sukker. … Læs resten →Blandet saft af friske bær Posted in Signes Mad « Pasta con vongole You can leave a […]
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv.
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.